stanford-oval/wikipedia huggingface dataset:
มาดากัสการ์ (แฟรนไชส์)
ภาพยนตร์หลัก > มาดากัสการ์ 2 ป่วนป่าแอฟริกา (2008)

หลังจากที่ สิงโตอเล็กซ์ (เบน สติลเลอร์) ม้าลายมาร์ตี (คริส ร็อก) ยีราฟเมลแมน (เดวิด ชวิมเมอร์) ฮิปโปกลอเรีย (จาดา พิงเกตต์ สมิธ) คิงจูเลียน (ซาชา บารอน โคเฮน) มอริซ (เซดริก ดิ เอนเทอร์เทนเนอร์) และพลพรรคเพนกวิน ถูกทิ้งบนชายฝั่งเกาะมาดากัสการ์ที่ห่างไกลอารยธรรม เหล่าสัตว์จากนิวยอร์กร่วมกันวางแผนการที่เพี้ยนสุด ๆ เหล่าเพนกวินลงมือซ่อมเครื่องบินเก่า ๆ ที่ตกลงมาบนเกาะ แล้วในที่สุด เครื่องบินก็พาพวกเขาไปยังผืนแผ่นดินแอฟริกาที่กว้างใหญ่ไพศาล พลพรรคจากสวนสัตว์ได้พบกับเผ่าพันธุ์เดียวกันเป็นครั้งแรก ได้ค้นพบรากเหง้าของตัวเอง และได้เรียนรู้ถึงความแตกต่างระหว่างป่าคอนกรีตและใจกลางป่าแอฟริกา สิงโตอเล็กซ์เจอพบกับพ่อแม่ของเขา ตอนที่ถูกพลัดพรากจากกันตั้งแต่เด็ก แม้ว่าจะมีทั้งญาติพี่น้องที่เพิ่งพานพบ คู่แข่งด้านความรัก และนายพรานจอมวางแผน แอฟริกาก็ดูเหมือนจะเป็นสถานที่สุดวิเศษ แต่มันจะดีกว่าบ้านของพวกเขาที่เซ็นทรัลปาร์กจริงหรือไม่
ภาพยนตร์หลัก > มาดากัสการ์ 3 ข้ามป่าไปซ่าส์ยุโรป (2012)

สิงโตอเล็กซ์, ม้าลายมาร์ตี้, ยีราฟเมลแมน และฮิปโปโปเตมัสกลอเรียต่างต้องการที่จะกลับไปยังนิวยอร์กภายหลังจากที่หลบหนีไปยังทวีปแอฟริกา โดยต้องอาศัยความรู้ถึงการเดินทางของเหล่าลิงชิมแปนซีกับนกเพนกวิน พวกเขาต่างไม่ต้องการผิดไปจากแผนการนี้แต่ก็พบว่าพวกตนต้องมาติดอยู่ที่มอนติคาร์โล ที่ซึ่งพวกเขาพยายามที่จะหลบหนีการจับกุมสัตว์ป่า โดยการเข้าร่วมกับคณะละครสัตว์เพื่อหาโอกาสร่วมเดินทางไปกับคณะ ซึ่งนำโดยเสือไซบีเรียวิตาลี และคณะละครสัตว์เองก็เห็นดีด้วย ระหว่างการเดินทางได้สิ้นสุดลง ณ ใจกลางนครลอนดอน อเล็กซ์, มาร์ตี้, เมลแมน และกลอเรีย ได้ช่วยวิลาตี, เกียเสือจากัวร์ และสเตฟาโนสิงโตทะเล ได้กลับมาค้นพบความหลงใหลในธุรกิจการแสดง รวมถึงการทำงานที่ละครสัตว์อีกครั้ง นอกจากนี้ สี่ตัวละครหลักได้กลับสู่นิวยอร์กได้ในที่สุด
ภาพยนตร์แยก > เพนกวินจอมป่วน ก๊วนมาดากัสการ์ (2014)

ในเดือนมีนาคม พ.ศ. 2554 มีการกล่าวว่าเพนกวินควรจะมีภาพยนตร์เป็นของตัวเอง ซึ่งจะถูกกำกับโดย ไซมอน เจ. สมิท ผู้ซึ่งเคยทำงานในภาพยนตร์ ผึ้งน้อยหัวใจบิ๊ก ผลิตโดย ลารา เบรอาย และเขียนโดย อะลาน เจ. สคูลคราฟท์ และ เบรท์ ไซมอนส์ ผู้เขียนภาพยนตร์เรื่อง เมกะมายด์ จอมวายร้ายพิทักษ์โลก
ซีรีส์โทรทัศน์ > เดอะเพนกวินออฟมาดากัสการ์ (2008-)

เป็นภาพยนตร์ที่เน้นเรื่องราวของเหล่าเพนกวินเป็นส่วนใหญ่ ซึ่งฉายในช่อง Nickelodeon และช่อง 7 สกิปเปอร์ โควัลสกี ริโก้ และไพรเวท รวมตัวเป็นแก๊งเพนกวินจอมซ่าที่ยกขบวนมาสร้างความหรรษา พร้องผองเพื่อนสัตว์ป่ามาสร้างความป่วนฮาใน เดอะเพนกวินออฟมาดากัสการ์
ภาพยนตร์สั้น > เดอะมาดากัสการ์เพนกวินอินอะคริสต์มาสเคปเปอร์ (2005)

เดอะมาดากัสการ์เพนกวินอินอะคริสต์มาสเคปเปอร์ เป็นภาพยนตร์สั้นแอนิเมชันคอมพิวเตอร์ ฉายครั้งแรกเมื่อ 7 ตุลาคม ค.ศ. 2005 กำกับโดย Gary Trousdale ผลิตโดย Teresa Cheng เขียนโดย Michael Lachance ความยาว 12 นาที
ภาพยนตร์สั้น > เมอร์รี มาดากัสการ์ (2009)

เมอร์รี มาดากัสการ์ ฉายครั้งแรกใน เอ็นบีซี เน็ตเวิร์ค เมื่อ พฤศจิกายน พ.ศ. 2552 ประกอบด้วยตัวละครจากภาพยนตร์หลัก กำกับโดย David Soren ผลิตโดย David Soren และ Mireille Soria เขียนโดย Eric Darnell, Tom McGrath และ David Soren ความยาว 22 นาที
ภาพยนตร์สั้น > แมดลี มาดากัสการ์ (2012)

แมดลี มาดากัสการ์ เป็นภาพยนตร์สั้นที่กำลังใกล้เข้าฉาย กำหนดฉายเมื่อ พ.ศ. 2555
ซิทคอม > มาดากัสการ์ (2018)

มาดากัสการ์ เป็นซิทคอมโทรทัศน์ทางช่องเวิร์คพอยท์ ออกอากาศทุกวันเสาร์-อาทิตย์ เวลา 10.00 น.-11.00 น.
ตัวละคร

| ตัวละคร | ภาพยนตร์หลัก> มาดากัสการ์ | ภาพยนตร์หลัก> มาดากัสการ์ 2 ป่วนป่าแอฟริกา | ภาพยนตร์หลัก> มาดากัสการ์ 3 ข้ามป่าไปซ่าส์ยุโรป | ภาพยนตร์สั้น> เดอะมาดากัสการ์เพนกวินอินอะคริสต์มาสเคปเปอร์ | ฉายพิเศษ> เมอร์รี มาดากัสการ์ | ซีรีส์โทรทัศน์> เดอะเพนกวินออฟมาดากัสการ์ |
| --- | --- | --- | --- | --- | --- | --- |
| อเล็กซ์ | เบน สติลเลอร์ | Ben Stiller Quinn Dempsey Stiller & Declan Swift  (วัยเด็ก)  | Ben Stiller | Silent Cameo | Ben Stiller | Wally Wingert |
| มาร์ตี้ | คริส ร็อก | Chris Rock Thomas Stanley  (วัยเด็ก)  | Chris Rock | Silent Cameo | Chris Rock |  |
| เมลแมน | David Schwimmer | David Schwimmer Zachary Gordon  (วัยเด็ก)  | David Schwimmer | Silent Cameo | David Schwimmer |  |
| กลอเรีย | Jada Pinkett Smith | Jada Pinkett Smith วิลโลว์ สมิธ  (วัยเด็ก)  | Jada Pinkett Smith | Silent Cameo | Jada Pinkett Smith |  |
| คิง จูเลียน | ซาชา บารอน โคเฮน | ซาชา บารอน โคเฮน | ซาชา บารอน โคเฮน |  | Danny Jacobs | Danny Jacobs |
| มอริช | Cedric the Entertainer | Cedric the Entertainer | Cedric the Entertainer |  | Cedric the Entertainer | Kevin Michael Richardson |
| มอร์ต | Andy Richter | Andy Richter | Andy Richter |  | Andy Richter | Andy Richter |
สกิปเปอร์: Tom McGrath
| โควาสกิ | Chris Miller | Chris Miller | Chris Miller | Chris Miller | Chris Miller | เจฟ เบนเนต |
| ไพรเวท | Christopher Knights | Christopher Knights | Christopher Knights | Christopher Knights | Christopher Knights | James Patrick Stuart |
| ริโก้ | John DiMaggio | John DiMaggio | John DiMaggio | John DiMaggio | No lines | John DiMaggio |
| มาซอน | Conrad Vernon | Conrad Vernon | Conrad Vernon | Silent Cameo |  | Conrad Vernon |
| พิล | ไม่มีเสียง | ไม่มีเสียง | ไม่มีเสียง | Silent Cameo |  | ไม่มีเสียง |
| นานา | Elisa Gabrielli | Elisa Gabrielli |  | Elisa Gabrielli |  | Mentioned only |
| เท็ด |  |  |  | Bill Fagerbakke |  | Silent Cameo |
| บุ๊ร์ท |  |  |  | Silent Cameo |  | John DiMaggio |
| ซานตาคลอส |  |  |  |  | Carl Reiner | Carl Reiner |
| ฟอสซา | Fred Tatasciore Tom McGrath |  |  |  |  |  |
| ซูบ้า |  | Bernie Mac |  |  |  |  |
| ฟลอเรียร์ |  | Sherri Shepherd |  |  |  |  |
| มาคุงก้า |  | อเล็ก บอลด์วิน |  |  |  |  |
| มาโต โมโต้ |  | วิล.ไอ.แอม |  |  |  |  |
| ร้อยตำรวจเอกหญิง ชองเตล ดูบัวร์ |  |  | Frances McDormand |  |  |  |
| วิทาลี |  |  | Bryan Cranston |  |  |  |
| เกีย |  |  | Jessica Chastain |  |  |  |
| สตีฟาโน |  |  | Martin Short |  |  |  |
| มิสเตอร์ชูว์ |  |  |  | Frank Welker |  |  |
| คูพิด เดอะ เรนเดียร์ |  |  |  |  | Nina Dobrev |  |
| มาร์เลเน่ |  |  |  |  |  | Nicole Sullivan |
| อะลิค |  |  |  |  |  | Mary Scheer |
การทำรายได้

| ภาพยนตร์ | ฉาย | รายได้> สหรัฐอเมริกา | รายได้> ต่างประเทศ | รายได้> ทั่วโลก | ลำดับ> สหรัฐอเมริกา | ลำดับ> ทั่วโลก | งบประมาณ | อ้างอิง |
| --- | --- | --- | --- | --- | --- | --- | --- | --- |
| มาดากัสการ์ | 27 พฤษภาคม ค.ศ. 2005 (2005-05-27) | $193,595,521 | $339,085,150 | $532,680,671 | #122 | #79 | $75,000,000 |  |
| มาดากัสการ์ 2 ป่วนป่าแอฟริกา | 7 พฤศจิกายน ค.ศ. 2008 (2008-11-07) | $180,010,950 | $423,889,404 | $603,900,354 | #145 | #62 | $150,000,000 |  |
| รวมทั้งหมด | รวมทั้งหมด | $373,606,471 | $762,974,554 | $1,136,581,025 | — | — | $225,000,000 | — |
วิดีโอเกม

มาดากัสการ์ (2005)
มาดากัสการ์: โอเปราชั่น เพนกวิน (2006)
มาดากัสการ์ 2 ป่วนป่าแอฟริกา (2008)
มาดากัสการ์ คาร์ทซ์ (2009)
เดอะเพนกวินออฟมาดากัสการ์ (2010)
เดอะเพนกวินออฟมาดากัสการ์: ดอกเตอร์บลาวโฮล รีเทิร์น - อะเกน (2011)
ซุปเปอร์ สตาร์ คาร์ทซ์ (2011)
มาดากัสการ์ 3 ข้ามป่าไปซ่าส์ยุโรป (2012)
ดินแดนสวนสนุก

มาดากัสการ์ เป็นหนึ่งในเจ็ดโซนดินแดนสวนสนุกของยูนิเวอร์ซัล สตูดิโอ สิงคโปร์
ลำดับเหตุการณ์

มาดากัสการ์ (2005)
เดอะมาดากัสการ์เพนกวินอินอะคริสต์มาสเคปเปอร์ (2005)
มาดากัสการ์ 2 ป่วนป่าแอฟริกา (2008)
เดอะเพนกวินออฟมาดากัสการ์ (2008–)
เมอร์รี่ มาดากัสการ์ (2009)
มาดากัสการ์ 3 ข้ามป่าไปซ่าส์ยุโรป (2012)
แมดลี มาดากัสการ์ (2012)
เพลงประกอบภาพยนตร์

I Like to Move It เพลงโปรดของคิงจูเลียน ร้องโดย Erick Morillo
แหล่งข้อมูลอื่น

เว็บไซต์ทางการ
| ด ค กมาดากัสการ์ |
| --- | --- | --- |
| ภาพยนตร์ | มาดากัสการ์ (2548) • มาดากัสการ์ 2 ป่วนป่าแอฟริกา (2551) • มาดากัสการ์ 3 ข้ามป่าไปซ่าส์ยุโรป (2555) • เพนกวินจอมป่วน ก๊วนมาดากัสการ์ (2557) |  |
| รายการโทรทัศน์ | เพนกวินจอมป่วน ก๊วนมาดากัสการ์ (รายชื่อตอน) • คิงจูเลียน เกรียนป่วนป่า (รายชื่อตอน) |  |
| ดีวีดี | เดอะมาดากัสการ์เพนกวินอินอะคริสต์มาสเคเปอร์ (2548) • เมอร์รีมาดากัสการ์ (2552) • โอเปอร์เรชัน ดีวีดีพรีเมียร์ (2553) • แฮปปี้คิงจูเลียนเดย์ (2553) • นิวทูเดอะซู (2553) • ไอวอสอะเพนกวินซอมบี้ (2553) • ออลไนท์เตอร์บีฟอร์คริสต์มาส (2554) • แมดลีมาดากัสการ์ (2555) |  |
| เกมส์ | มาดากัสการ์ (2548) • มาดากัสการ์ โอเปอร์เรชันเพนกวิน (2549) • มาดากัสการ์ 2 ป่วนป่าแอฟริกา (2551) • มาดากัสการ์ คาร์ทซ์ (2552) |  |
| อื่น ๆ | ตัวละคร • เพลงประกอบภาพยนตร์ • มาดากัสการ์ คิงจูเลียนส์บีช ปาร์ตี้ โก ราวด์ • มาดากัสการ์ อะครีเอทแอดเวนเจอร์ |  |
มาร์เวลโปรดักชัน

| --- | --- |
ชื่อเดิม: Marvel Productions Ltd. (1981–1993)
อุตสาหกรรม: Television and movie studio
ก่อนหน้า: DePatie–Freleng Enterprises
ก่อตั้ง: 1981; 43 ปีที่แล้ว (1981)
ผู้ก่อตั้ง: David H. DePatie Lee Gunther 
เลิกกิจการ: 1996; 28 ปีที่แล้ว (1996)
สาเหตุ: Defunct, Marvel animation team re-organized by Marvel Entertainment Group.
ถัดไป: Marvel Studios
สำนักงานใหญ่: Hollywood, Los Angeles, California
บุคลากรหลัก:   Stan Lee  David H. DePatie  Margaret Loesch  Tom Tataranowicz 
ผลิตภัณฑ์:   Animated series  Television programs  Television specials  Theatrical films 
บริษัทแม่:   Cadence Industries (1981–1986)  Marvel Entertainment Group (1986–1989)  New World Entertainment (1989–1996)  News Corporation (1996) 
มาร์เวลโปรดักชัน (อังกฤษ: Marvel Productions Ltd.) หรือรู้จักกันในชื่อ New World Animation Ltd. เป็นบริษัทในเครือสตูดิโอโทรทัศน์และภาพยนตร์ของ Marvel Entertainment Group ซึ่งตั้งอยู่ใน ฮอลลีวูด, ลอสแอนเจลิส, แคลิฟอร์เนีย  ต่อมาได้กลายเป็นบริษัทย่อยของ New World Entertainment และในที่สุดกลายเป็น News Corporation (Fox Entertainment Group)
มาร์เวลโปรดักชันผลิตซีรีส์โทรทัศน์แอนิเมชัน, ภาพยนตร์ และรายการพิเศษทางโทรทัศน์ เช่น Spider-Man และ His Amazing Friends, The Incredible Hulk, My Little Pony: The Movie, The Transformers: The Movie และ G.I. Joe: The Movie รวมทั้ง The Transformers และซีรีส์โทรทัศน์ G.I. Joe: A Real American Hero ส่วนใหญ่ของ Marvel Productions/New World Animation ไม่เกี่ยวข้องกับ Hasbro (ยกเว้น Dungeons & Dragons) ปัจจุบันเป็นของ The Walt Disney Company
มาร์กาเรต บราวน์

| มาร์กาเรต บราวน์ |
| --- | --- |
บราวน์ ป. คริสต์ทศวรรษ 1910
เกิด: มาร์กาเรต โทบิน 18 กรกฎาคม ค.ศ. 1867(1867-07-18) แฮนนิบัล รัฐมิสซูรี สหรัฐ
เสียชีวิต: 26 ตุลาคม ค.ศ. 1932(1932-10-26) (65 ปี) นครนิวยอร์ก สหรัฐ
สุสาน: สุสานโฮลีรูด เวสต์เบอรี รัฐนิวยอร์ก สหรัฐ
ชื่ออื่น: มาร์กาเรต โทบิน บราวน์, แมกกี บราวน์, มอลลี บราวน์, นางเจมส์ เจ. บราวน์
อาชีพ: อาสาสมัคร, นักการกุศล, และผู้เรียกร้องสิทธิเลือกตั้ง
มีชื่อเสียงจาก: หนึ่งในผู้รอดชีวิตจากการอับปางของเรือ ไททานิก
คู่สมรส: เจมส์ โจเซฟ บราวน์  (สมรส 1886; แยก 1909)
บุตร: 2 คน
บิดามารดา:   จอห์น โทบิน  โจฮันนา คอลลินส์ 
มาร์กาเรต บราวน์ (อังกฤษ: Margaret Brown, สกุลเดิม โทบิน; 18 กรกฎาคม ค.ศ. 1867 – 26 ตุลาคม ค.ศ. 1932) รู้จักกันหลังเสียชีวิตเป็น "มอลลี บราวน์ ผู้ไม่มีวันจม" เป็นคนดังในสังคมและนักการกุศลชาวอเมริกัน เธอเป็นผู้รอดชีวิตจากการอับปางของอาร์เอ็มเอส ไททานิก ใน ค.ศ. 1912 และเธอเป็นผู้เร่งเร้าให้ลูกเรือในเรือช่วยชีวิต หมายเลข 6 ให้กลับไปยังพื้นที่เศษซากเพื่อค้นหาผู้รอดชีวิต แต่ไม่สำเร็จ
ในช่วงที่ยังมีชีวิตอยู่ เพื่อนของเธอจะเรียกเธอว่า "แมกกี" แต่หลังจากที่เธอเสียชีวิต ข่าวมรณกรรมเรียกเธอเป็น "นางบราวน์ผู้ไม่มีวันจม" จีน ฟาวเลอร์เรียกเธอในหนังสือ Timberline ที่เขียนใน ค.ศ. 1933 เป็น "มอลลี บราวน์" ปีถัดมา เธอได้รับการเรียกขานในหนังสือพิมพ์เป็น "นางบราวน์ผู้ไม่มีวันจม" และ "มอลลี บราวน์"
ชีวิตช่วงต้น

มาร์กาเรต โทบินเกิดในวันที่ 18 กรกฎาคม ค.ศ. 1867 ที่เดนเกลอส์แอลลีย์ (Denkler's Alley) ใกล้แม่น้ำมิสซิสซิปปีที่แฮนนิบัล รัฐมิสซูรี กระท่อมสามห้องที่เธอเกิดปัจจุบันกลายเป็นสถานที่เกิดและพิพิธภัณฑ์มอลลี บราวน์ (Molly Brown Birthplace and Museum) ตั้งอยู่ที่ถนน 600 Butler Street ในแฮนนิบัล พ่อแม่คือจอห์น โทบินกับโจฮันนา (คอลลินส์) โทบิน ผู้อพยพชาวไอริชที่นับถือศาสนาคริสต์นิกายคาทอลิก พี่น้องของเธอได้แก่แดเนียล โทบิน, ไมเคิล โทบิน, วิลเลียม โทบิน และเฮเลน โทบิน พ่อแม่ของมาร์กาเรตเคยแต่งงานกับคู่สมรสคนอื่นที่เสียชีวิตไปแล้ว บราวน์มีพี่/น้องสาวต่างมารดาสองคน คือ แคเทอรีน บริดเจต โทบินจากการแต่งงานครั้งแรกของพ่อ และแมรี แอนน์ คอลลินส์จากการแต่งงานครั้งแรกของแม่
ตอนอายุ 18 ปี มาร์กาเรตย้ายไปที่ลีดวิลล์ รัฐโคโลราโดร่วมกับแดเนียล โทบิน, แมรี แอนน์ คอลลินส์ แลนดริแกน และจอห์น แลนดริแกน สามีของแมรี แอนน์ มาร์กาเร็ตและแดเนียลอาศัยอยู่ในบ้านไม้ซุงสองห้องร่วมกัน และเธอได้งานเย็บพรมและผ้าม่านที่ร้านขายสิ่งทอ แดเนียลที่มีอาชีพนักประมงและช่างเหล็ก ทำอาชีพเป็นคนงานเหมือง
แต่งงานและลูก

มาร์กาเรตกับเจ.เจ. แต่งงานที่โบสต์แม่พระรับสารลีดวิลล์เมื่อวันที่ 1 กันยายน ค.ศ. 1886. โดยให้กำเนิดลูกสองคน คือ: ลอว์เรนซ์ พาลเมอร์ บราวน์ (1887–1949) รู้จักกันในชื่อ แลร์รี และแคเทอรีน เอลเลน บราวน์ (1889–1969) รู้จักกันในชื่อ เฮเลน ทั้งคู่ยังเลี้ยงดูหลานสาวสามคน คือ: เกรซ, ฟลอเรนซ์ และเฮเลน โทบิน
ช่วงหลังและเสียชีวิต

เมื่อ ค.ศ. 1914 เธอช่วยเหลือคนงานเหมืองและครอบครัวหลังการสังหารหมู่ลัดโลว์ ค.ศ. 1914 และยังช่วยจัดการประชุมสิทธิสตรีสากลในปีนั้นซึ่งจัดขึ้นที่นิวพอร์ต รัฐโรดไอแลนด์
ตั้งแต่ระหว่างถึงหลังสงครามโลกครั้งที่หนึ่ง เธอทำงานให้กับหน่วยกาชาดในฝรั่งเศสและ American Committee for Devastated France ในภายหลัง เพื่อช่วยเหลือทหารฝรั่งเศสและอเมริกัน และสร้างพื้นที่หลังแนวหน้าใหม่ สำหรับผลงานของเธอในการจัดระบบพนักงานขับรถพยาบาล พยาบาล และผู้แจกจ่ายอาหาร ทำให้บราวน์ได้รับเครื่องอิสริยาภรณ์เลฌียงดอเนอร์เมื่อ ค.ศ. 1932
เจ.เจ. บราวน์เสียชีวิตในวันที่ 5 กันยายน ค.ศ. 1922 มาร์กาเรตกล่าวในหนังสือพิมพ์ว่า แม้ว่าเธอพบกับพระบรมวงศานุวงศ์และผู้ยิ่งใหญ่รอบโลก "ฉันไม่เคยพบใครที่เก่งกว่า ใหญ่โตกว่า และมีคุณค่ามากกว่า เจ.เจ. บราวน์" เจ.เจ. บราวน์ทิ้งอสังหาริมทรัพย์ กิจการเหมืองแร่ และหุ้นจำนวนมากที่มีความซับซ้อนไว้มากมาย ครอบครัวบราวน์และทนายความของพวกเขาไม่ทราบว่ามีทรัพย์สินเหลืออยู่เท่าใด ก่อนที่เจ.เจ. จะเสียชีวิต เขาได้โอนเงินจำนวนมากให้กับลูก ๆ ของเขา โดยที่ลูก ๆ ก็ไม่รู้เช่นกันว่ามาร์กาเรตมีเงินอยู่มากเพียงใด แต่ไม่พอใจที่เธอใช้เงินจำนวนมากไปกับการกุศล มาร์การ็ต บราวน์และลูก ๆ ของเธอต่อสู้ในศาลเพื่อแบ่งมรดกเป็นเวลาหกปี
ในคริสต์ทศวรรษ 1920 มาร์กาเรต บราวน์ใช้พลังงานของเธอมุ่งเน้นที่ความหลงใหลส่วนตัว โดยเฉพาะการละคร เธอเสียชีวิตขณะนอนหลับเมื่อเวลา 22:55 น. ของวันที่ 26 ตุลาคม ค.ศ. 1932 ด้วยอายุ 65 ปี ที่โรงแรมบาร์บิซันในนครนิวยอร์ก การชันสูตรพลิกศพในเวลาต่อมาพบว่าเธอเป็นเนื้องอกในสมอง เธอได้รับการฝังถัดจากเจ.เจ. ที่สุสานเซนต์บริจิด ปัจจุบันรู้จักกันในชื่อสุสานโฮลีรูดที่เวสต์บิวรี รัฐนิวยอร์ก หลังจัดพิธีขนาดเล็กที่เพื่อนใกล้ชิดและครอบครัวเข้าร่วมในวันที่ 31 ตุลาคม ค.ศ. 1932 มีการร้องเพลง แต่ไม่มีบทยกย่อง
สิ่งสืบทอด

ชื่อเสียงของบราวน์ในฐานะผู้รอดชีวิตจากเรือ ไททานิก ช่วยสนับสนุนเธอในประเด็นด้านการกุศลและการเคลื่อนไหวที่เธอรู้สึกอย่างแรงกล้า เธอมีความกังวลเกี่ยวกับสิทธิคนงานและสตรี การศึกษาและการรู้หนังสือสำหรับเด็ก การอนุรักษ์ประวัติศาสตร์ และการรำลึกถึงความกล้าหาญและการให้เกียรติที่แสดงโดยผู้คนบนเรือ ไททานิก
ใน ค.ศ. 1985 บราวน์ได้รับการแต่งตั้งเข้าในหอเกียรติยศแห่งสตรีโคโลราโด (Colorado Women's Hall of Fame)
อ่านเพิ่ม

Lohse, Joyce B. (2006). Unsinkable: The Molly Brown Story (ภาษาอังกฤษ). Filter Press. ISBN 978-0-86541-081-7.
แหล่งข้อมูลอื่น

วิกิมีเดียคอมมอนส์มีภาพและสื่อที่เกี่ยวข้องกับมาร์กาเรต บราวน์
มาร์กาเรต บราวน์ ที่ไฟน์อะเกรฟ
Molly Brown House Museum, Denver
"Louise Sneed Hill and Denver's "Sacred Thirty-Six" - Fairmount Cemetery". Fairmount Cemetery. April 23, 2013. คลังข้อมูลเก่าเก็บจากแหล่งเดิมเมื่อ July 2, 2018.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ 
อื่น ๆ:  SNAC 
เจมส์ โจเซฟ (เจ.เจ.), มาร์กาเรต (แมกกีหรือมอลลี) และลูก ๆ ของทั้งคู่ คือ ลอว์เรนซ์ พาลเมอร์ (แลร์รี) และแคเทอรีน เอลเลน (เฮเลน)  บราวน์ ที่ลีดวิลล์ รัฐโคโลราโด
มาร์มอต

| มาร์มอต |
| --- | --- |

Yellow-bellied marmot

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Squirrel
วงศ์ย่อย:: Marmotini Blumenbach, 1779

มาร์มอต (อังกฤษ: marmot) เป็นกระรอกขนาดใหญ่ที่อยู่ในสกุล Marmota โดยมีสมาชิกอยู่ทั้งหมด 15 ชนิด (สปีชีส์) ซึ่งรวมถึงตัวกราวนด์ฮ็อก (groundhog) หรือวุดชัก (woodchuck) ด้วย
ชีววิทยา

มาร์มอตมีหลายชนิด บางชนิดอาศัยอยู่ในพื้นที่ที่เป็นภูเขา ทิวเขา เช่น เทือกเขาแอลป์ เทือกเขาคาร์เพเทียน เทือกเขาพิเรนีส ในยุโรปและเอเชียตะวันตกเฉียงเหนือ
มาร์มอตมักจะอาศัยอยู่ในโพรงและจำศีลในฤดูหนาว นอกจากนี้ยังใช้เสียงที่แหลมสูงในการเรียกพวกพ้องเมื่อเกิดอันตรายหรือเกิดเหตุการณ์ตืนตระหนก
มาร์มอตเป็นสัตว์กินพืช เช่น หญ้า ลูกไม้ เห็ด รา สาหร่าย ผลไม้ มอส รากไม้ และดอกไม้ชนิดต่าง ๆ
การอนุกรมวิธาน

มาร์มอตถูกจำแนกชนิดครั้งแรกโดย Thorington และ Hoffman ชนิดล่าสุดที่พบคือ M. kastschenkoi ปัจจุบันมาร์มอตถูกแยกเป็น 2 สกุลย่อย
สกุล Marmota
สกุลย่อย Marmota
Alaska marmot, Brower's marmot, or Brooks Range marmot, M. broweri พบในรัฐอะแลสกา
Alpine marmot, M. marmota ถูกพบแค่ในเทือกเขาแอลป์, เทือกเขาแอเพนไนน์ในอิตาลี, เทือกเขาคาร์เพเทียน, เมือกเขาทาทรา, และเทือกเขาพิเรนีส
Black-capped marmot, M. camtschatica พบในไซบีเรียตะวันออก
Bobak marmot, M. bobak พบในยุโรปกลางและเอเชียกลาง
Forest-steppe marmot, M. kastschenkoi พบในรัสเซียใต้
Gray marmot or Altai marmot, M. baibacina พบในไซบีเรีย
Groundhog, woodchuck, or whistlepig, M. monax พบมากที่สุดในอเมริกาเหนือ
Himalayan marmot or Tibetan snow pig, M. himalayana พบในเทือกเขาหิมาลัย
Long-tailed marmot, golden marmot, or red marmot, M. caudata พบในเอเชียกลาง
Menzbier's marmot, M. menzbieri พบในเอเชียกลาง
Tarbagan marmot, Mongolian marmot, or tarvaga, M. sibirica พบในไซบีเรีย
สกุลย่อย Petromarmota
Hoary marmot, M. caligata พบในตะวันตกเฉียงเหนือของทวีปอเมริกา (แคนาดาและอลาสก้า)
Olympic marmot, M. olympus พบแค่ใน Olympic Peninsula, รัฐวอชิงตัน, ประเทศสหรัฐอเมริกา
Vancouver Island marmot, M. vancouverensis พบแค่ในเกาะแวนคูเวอร์, บริติชโคลัมเบีย, ประเทศ
Yellow-bellied marmot, M. flaviventris พบในตะวันตกเฉียงใต้ของประเทศแคนาดา และตะวันตกของประเทศสหรัฐอเมริกา
ชนิดที่สูญพันธุ์ไปแล้ว โดยศึกษาได้จากฟอซซิล มีทั้งหมด 4 ชนิด
†Marmota arizonae, ขุดพบในแอริโซนา, ประเทศสหรัฐอเมริกา
†Marmota minor, ขุดพบในเนวาดา, ประเทศสหรัฐอเมริกา
†Marmota robusta, ประเทศจีน
†Marmota vetus, รัฐเนแบรสกา, ประเทศสหรัฐอเมริกา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มาร์มอต
มาร์ติน อามิส

| มาร์ติน อามิส Martin Amis |
| --- | --- |

เกิด: 25 สิงหาคม ค.ศ. 1949 ออกซฟอร์ด, อังกฤษ
สัญชาติ: ชาวอังกฤษ
อาชีพ: นักเขียนนวนิยาย, นักวิพากษ์วรรณกรรม,  นักเขียนเรื่องสั้น
ผลงานเด่น: Money (ค.ศ. 1984) London Fields (ค.ศ. 1989) The Information (ค.ศ. 1995)
ตำแหน่ง: นักเขียน
นักเขียนชาวอังกฤษ
มาร์ติน อามิส (อังกฤษ: Martin Louis Amis) (25 สิงหาคม ค.ศ. 1949 - ปัจจุบัน) มาร์ติน อามิสเป็นนักเขียนนวนิยาย, นักวิพากษ์วรรณกรรม และนักเขียนเรื่องสั้นคนสำคัญชาวอังกฤษ อามิสเป็นบุตรของนักเขียนคิงสลีย์ อามิส (Kingsley Amis) งานที่เขียนรวมทั้ง Money (ค.ศ. 1984)
London Fields (ค.ศ. 1989)
The Information (ค.ศ. 1995) วัตถุดิบในการเขียนของอามิสมาจากความเลยเถิดอันขาดเหตุผล (Absurdism) และความเป็นการ์ตูน (caricature) ของสภาวะของสมัยใหม่นิยมยุคหลัง (Postmodernism) ความที่เป็นผู้เชี่ยวชาญในการเขียนลักษณะนี้ทำให้นิวยอร์กไทมส์เรียกงานของอามิสว่า "ความไม่เสบยใหม่" (the new unpleasantness)
งานเขียน > นวนิยาย

The Rachel Papers (1973)
Dead Babies (1975)
Success (1978)
Other People (1981)
Money (1984)
London Fields (1989)
Time's Arrow: Or the Nature of the Offence (1991)
The Information (1995)
Night Train (1997)
Yellow Dog (2003)
House of Meetings (2006)
The Pregnant Widow (Scheduled Feb. 2010)
นวนิยายเรื่องที่สิบสามที่ไม่มีชื่อ
งานเขียน > งานรวมเรื่อง

Einstein's Monsters (1987)
Two Stories (1994)
God's Dice (1995)
Heavy Water and Other Stories (1998)
Amis Omnibus (omnibus) (1999)
The Fiction of Martin Amis (2000)
Vintage Amis (2004)
งานเขียน > สารคดี

Invasion of the Space Invaders (1982)
The Moronic Inferno: And Other Visits to America (1986)
Visiting Mrs Nabokov: And Other Excursions (1993)
Experience (2000)
The War Against Cliché: Essays and Reviews 1971-2000 (2001)
Koba the Dread: Laughter and the Twenty Million (2002) *The Second Plane: September 11: Terror and Boredom (2008)
ดูเพิ่ม

ประเภทของงานวรรณกรรม
มาร์ค ทิลเดน

| มาร์ค ทิลเดน |
| --- | --- |
มาร์ค ทิลเดน กันยายน ค.ศ. 2006
มีชื่อเสียงจาก: หุ่นยนต์แบบ BEAM, โรโบซาเปี้ยน (RoboSapien)
อาชีพทางวิทยาศาสตร์
สาขา: วิทยาการหุ่นยนต์
 
มาร์ค ทิลเดน (อังกฤษ: Mark W. Tilden) เป็นนักวิทยาการหุ่นยนต์ และเป็นที่รู้จักกันดีในฐานะของผู้บุกเบิกแนวคิดทางในการประดิษฐ์หุ่นยนต์ที่มีการเคลื่อนที่ซับซ้อนแต่ใช้การออกแบบวงจรทางไฟฟ้าที่เรียบง่าย โดยหุ่นยนต์ของทิวเดนส่วนใหญ่มักจะใช้วงจรแอนะล็อกอย่างง่าย (อย่างเช่น อุปกรณ์เปรียบเทียบ (Comparator) และออสซิลเลเตอร์ (Oscillator))ในการสร้างสัญญาณสั่งให้ตัวขับ (actuator) ทำงานได้ และไม่ได้อาศัยไมโครคอนโทรลเลอร์ในการควบคุมและประมวลผลสัญญาณ ซึ่งต่อมาแนวคิดดังกล่าวได้รับการต่อยอดเป็นแนวคิดที่เรียกว่า หุ่นยนต์แบบ BEAM นอกจากนี้ ทิลเดนยังเป็นที่รู้จักกันดีในฐานะผู้ประดิษฐ์หุ่นยนต์ฮิวแมนนอยด์ที่มีชื่อว่า โรโบซาเปี้ยน (Robosapien) ผลิตโดยบริษัท WowWee
ประวัติ

ทิวเดนเกิดที่สหราชอาณาจักร ในปี ค.ศ. 1961 แต่เติบโตในแคนาดา และเข้าศึกษาระดับอุดมศึกษาที่มหาวิทยาลัยวอเตอร์ลู (University of Waterloo) ต่อมาเข้าทำงานที่ห้องทดลองแห่งชาติ ลอส อลามอส (Los Alamos National Laboratory)ซึ่งระหว่างนี้ ทิวเดน ได้ประดิษฐ์หุ่นยนต์อย่าง SATbot ซึ่งมีความสามารถในการจัดเรียงตัวเองได้ตามแนวสนามแม่เหล็กของโลก นอกจากนี้ยังพัฒนาทฤษฎีและการประยุกต์โครงข่ายประสาทเทียม, ยานสำรวจระหว่างดาวเคราะห์, การศึกษาพฤติกรรมบนหุ่นยนต์แบบ BEAM ที่ใช้แผงเซลล์แสงอาทิตย์ ปัจจุบัน ทิวเดน ทำงานเป็นนักออกแบบหุ่นยนต์อิสระในฮ่องกง, ที่ปรึกษา และวิทยากร
ผลงาน

ในบรรดาผลงานที่เป็นสินค้าของบริษัท WowWee ผลงานที่เป็นที่รู้จักมักจะเป็นหุ่นยนต์แบบชีวรูป (biomorphic robot) ได้แก่  B.I.O. Bugs (2001), Constructobots (2002), G.I Joe Hoverstrike (2003), โรโบซาเปี้ยน (RoboSapien) (2004), โรโบซาเปี้ยน วี 2 (Robosapien v2) (2005), โรโบแรปเตอร์ (Roboraptor) (2005), โรโบเพ็ต (Robopet) (2005), โรโบแรปไทน์ (Roboreptile) (2006), RS Media (2006,พัตนาร่วมกับ ดาวิน ซูเฟอร์ (Davin Sufer) และ แมกซ์เวล โบรก์ (Maxwell Bogue) ), โรโบควอด (Roboquad) (2007), โรโบโบอา (Roboboa) (2007), เฟอร์มิซาเปี้ยน (Femisapien) (2008), โจบ๊อต (Joebot) (2009),และ รูมสคูพเพอร์ (Roomscooper)  (2010)  ทิวเดน ยังเคยปรากฏตัวสือโทรทัศน์ อย่างเช่น สารคดี  "Robots Rising" (ช่อง Discovery), "The Shape of Life" (ช่อง PBS), "TechnoSpy" (ช่อง TLC), "Extreme Machines - Incredible Robots" (ช่อง TLC), "The Science behind Star Wars" (ช่อง Discovery) และในสือสิ่งพิมพ์ และสือออนไลน์ และยังเคยเป็นที่ปรึกษาทางด้านเทคนิคให้แก่หนังเรื่อง Lara Croft: Tomb Raider ในปี ค.ศ. 2001 นอกจากนี้หุ่นยนต์ของทิวเดน ยังปรากฏในหนังและละครโทรทัศนหลายเรื่อง อาทิ เช่น The 40 Year Old Virgin, Paul Blart Mall Cop, X-Men: The Last Stand และเป็นอุปกรณ์ประกอบฉากประจำซีรีส์ Big Bang Theory
กฎสามข้อของหุ่นยนต์โดย มาร์ค ทิลเดน

มาร์ค ทิลเดน ได้เคยนิยามกฎสามข้อของหุ่นยนต์ที่แตกต่างจาก กฎ 3 ข้อของหุ่นยนต์ของไอแซค อสิมอฟ ไว้ว่า
*A robot must protect its existence at all costs.
หุ่นยนต์ต้องปกป้องการดำรงอยู่ของมันอย่างเต็มกำลัง
A robot must obtain and maintain access to its own power source.
หุ่นยนต์ต้องเสาะแสวงหาและปกปักษ์รักษาแหล่งพลังงานของมัน
A robot must continually search for better power sources.
หุ่นยนต์เสาะแสวงหาแหล่งพลังงานที่ดีกว่าเดิมอยู่เสมอ
ในนิตยสารวาย (Wired magazine) มาร์ค ทิลเดนได้ถอดความใหม่เป็นภาษาที่กระชับขึ้น
*Protect thine ass.
จงรู้รักษ์ตนเอง
Feed thine ass.
จงหาอาหารของเจ้า
Look for better real estate.
จงหาอาหารที่ดีกว่าเดิม
ความโดดเด่นของกฎดังกล่าวอาจมองว่าเป็นกฎของสัตว์ป่า โดยสาระสำคัญที่ ทิวเดนพยายามจะสือคือ "การสร้างสปีชีส์ใหม่จากซิลิกอน ซึ่ง ไม่ใช่พืช ไม่ใช่สัตว์ แต่เป็นอย่างอื่นนอกเหนือจากนั้น" ("proctoring a silicon species into sentience, but with full control over the specs. Not plant. Not animal. Something else.")
ดูเพิ่ม

บีม (หุ่นยนต์)
Behavior based robotics
หุ่นยนต์
Tilden's Law of Robotics